জামাই নিয়ে বিপাকে পড়বেন ট্রাম্প? | বাতায়ন | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
সাহিত্য সাময়িকী (১৬ জুন, ২০১৭)ইসলাম ও জীবন (২৩ জুন, ২০১৭)সুস্থ থাকুন (২৪ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (২৪ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৫ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আজকের পত্রিকা / বাতায়ন
সঞ্জয় দে    |
প্রকাশ : ২৯ জুন, ২০১৭ ০০:০০:০০ প্রিন্ট
জামাই নিয়ে বিপাকে পড়বেন ট্রাম্প?
বিতর্ক আর বিপত্তি যেন পিছু ছাড়ছে না মার্কিন প্রেসিডেন্ট ডোনাল্ড ট্রাম্পকে। সৌদি আরবসহ মধ্যপ্রাচ্যে সফল সরকারি সফর শেষ করে রাজধানী ওয়াশিংটনে ফিরে এসে তিনি পান এক দুঃসংবাদ। তার এই বিদেশ সফরের সময় ঘটেছিল সাবেক এফবিআই প্রধান জেমস কোমির সাক্ষ্য প্রদানের ঘটনা। এর আগে এই নিয়ে ক’দিন ছিল টানটান উত্তেজনা; কী ফাঁস করবেন কোমি, তা নিয়ে পানশালাগুলোতে চলে জম্পেশ আলোচনা। অনিশ্চয়তার গন্ধ পাওয়ায় হু হু করে দরপতন ঘটে শেয়ারবাজারে। শেষমেশ কোমির সাক্ষ্য-প্রদান পর্ব সমাপ্ত হলে বোঝা যায়, প্রেসিডেন্টের বিরুদ্ধে দাঁড় করার মতো কোনো যুতসই পয়েন্ট তিনি উপস্থাপনে ব্যর্থ হয়েছেন, অথবা তাকে করা প্রশ্নগুলোই হয়তো সেই সুযোগ পরিপূর্ণভাবে দেয়নি।
কোমির সেই সাক্ষ্য প্রদানের উত্তাপের রেশ কাটতে না কাটতেই জানা যায়, ট্রাম্প-জামাতা জ্যারেড কুশনারকেও একইভাবে সিনেটের সাংবিধানিক কমিটির কাছে জবাবদিহি করতে হবে। জ্যারেড কিন্তু শুধু ট্রাম্পের জামাতাই নন, তিনি প্রেসিডেন্টের একজন সিনিয়র পরামর্শদাতাও বটে। অনেকে তো বলেন, তিনিই মূলত ছায়া পররাষ্ট্রমন্ত্রী। চীন, ইসরাইল, মধ্যপ্রাচ্য এবং বিশেষ করে রাশিয়া-সংক্রান্ত বিষয়ে জ্যারেডই নাকি মূল কুশীলব। জ্যারেডের বিরুদ্ধে অভিযোগগুলো কী তা নিয়ে বিস্তারিত বলার আগে বরং এ জামাতার পারিবারিক প্রেক্ষাপট সম্পর্কে আলোকপাত করা যাক।
জ্যারেডের পিতামহ ছিলেন নাৎসি হলোকাস্ট থেকে বেঁচে যাওয়া একজন ইহুদি। দ্বিতীয় বিশ্বযুদ্ধের পর তিনি ভাগ্যান্বেষণে পাড়ি জমান আমেরিকায়। নিউ জার্সিতে থিতু হয়ে ছুতার মিস্ত্রির কাজ জোটান। সেখান থেকেই ধীরে ধীরে আবাসন ব্যবসায় জড়িয়ে পড়েন। তার মৃত্যুর পর ব্যবসার হাল ধরেন জ্যারেডের বাবা চার্লস কুশনার। কুশনার পরিবারে ততদিনে অঢেল সম্পদ। মজার ব্যাপার হল, এই পুরো পরিবারটিই কিন্তু কট্টর ডেমোক্রেট সমর্থক। এমনকি চার্লস কুশনার এককালে ছিলেন নিউ জার্সিতে ডেমোক্রেট দলকে সর্বোচ্চ চাঁদা প্রদানকারীদের মাঝে একজন। আইন অনুযায়ী প্রত্যেক নাগরিক একটি নির্দিষ্ট পরিমাণের বেশি অর্থ কোনো একটি বিশেষ রাজনৈতিক দলকে দিতে পারে না। চার্লস কুশনার তাই একসময় নিজের পরিবারের বাকিদের নামে নিজের অর্থ সাহায্য ডেমোক্রেট দলকে পাঠাতে শুরু করেন। আর সেভাবেই তিনি একসময় আইনের জালে ধরা পড়েন। পিতা জেলে গেলে ২০০৫ সালে জ্যারেড পারিবারিক ব্যবসার হাল ধরেন। তার বয়স তখন মাত্র পঁচিশ। সদ্য হার্ভার্ড থেকে বেরিয়েছেন। কিন্তু সে বয়সেই সাফল্যের সঙ্গে পারিবারিক ব্যবসার হাল ধরে পরিবারের হৃত সুনাম ফিরিয়ে আনেন। এর মাঝেই ২০০৯ সালে একটি অনুষ্ঠানে ট্রাম্প-কন্যা ইভাঙ্কার সঙ্গে তার পরিচয়, অতঃপর বিয়ে।
অবস্থাদৃষ্টে মনে হয় ট্রাম্প তার এ ধীরস্থির, প্রত্যুৎপন্নমতি জামাতার ওপর বেশ ভরসা রাখেন। ট্রাম্পের নির্বাচনী প্রচারাভিযানে জ্যারেড ছিলেন অন্যতম প্রধান পরিকল্পনাবিদ। প্রেসিডেন্ট হিসেবে শপথ নেয়ার পর ট্রাম্প তার জামাতাকে পরামর্শদাতার একটি পদ দিয়ে ওভাল অফিসে জায়গা করে দেন। মিডিয়াবিমুখ এ জামাতাকে তারপর থেকেই দেখা যেতে থাকে ট্রাম্পের বিভিন্ন এজেন্ডা বাস্তবায়নের অগ্রপথিক হিসেবে। জলবায়ু চুক্তি, ন্যাটো চুক্তিসহ বেশ কিছু বিতর্কিত বিষয়ে জ্যারেড ট্রাম্পকে রক্ষণশীল পথ থেকে নিবৃত করতে চেষ্টা করেছেন। সেটি হয়তো করেছেন তার পরিবারের সুদীর্ঘকালের ডেমোক্রেট ঘরানার রাজনৈতিক প্রভাবের কারণে। তো এহেন জ্যারেডকে নিয়ে সম্প্রতি যে অভিযোগগুলো উঠেছে, সেগুলো অনৈতিক কিংবা বেআইনি প্রমাণিত হলে স্বভাবতই যোগসূত্র ধরে কালিমা লাগতে পারে প্রেসিডেন্টের গায়েও। সেই অভিযোগগুলো সম্পর্কে এবারে না হয় আলোচনা করা যাক।
মার্কিন গোয়েন্দা সূত্রগুলো মে মাসের শেষদিকে ফাঁস করে দেয়, মস্কোতে পাঠানো আমেরিকায় রুশ রাষ্ট্রদূত কিস্লিয়াকের একটি তারবার্তা মারফত তারা জানতে পেরেছে- জ্যারেড গত ডিসেম্বরে রুশ রাষ্ট্রদূতের সঙ্গে একটি বৈঠক করে মস্কোর সঙ্গে একটি ‘সুরক্ষিত ও গোপন যোগাযোগ’ তৈরি করতে চেয়েছিলেন। অর্থাৎ, তিনি পুতিনের সঙ্গে ট্রাম্প প্রশাসনের যোগাযোগের মাধ্যম হিসেবে ‘রুশ যোগাযোগ মাধ্যম’ ব্যবহার করতে চেয়েছিলেন। প্রশ্ন উঠতেই পারে, এমন যোগাযোগ তো মার্কিন মাধ্যমগুলো ব্যবহার করেও করা যেতে পারে। তাহলে জ্যারেড সেগুলো এড়িয়ে সরাসরি রুশ মাধ্যম ব্যবহারে আগ্রহী হলেন কেন এবং এই যোগাযোগের ইচ্ছার হেতুই বা কী? প্রথমত, ধারণা করা হচ্ছে, সিরিয়া সংকট নিয়ে রাশিয়ার সঙ্গে একটি কার্যকরী সংলাপে বসে দু’পক্ষের মাঝে দূরত্ব কমিয়ে আনা এ যোগাযোগের ইচ্ছার কারণ হতে পারে। দ্বিতীয়ত, জ্যারেড তথা ট্রাম্প হয়তো রুশ যোগাযোগ মাধ্যম ব্যবহার করতে চেয়েছিলেন মার্কিন গোয়েন্দা সংস্থাগুলোর ওপর তাদের অব্যাহত অবিশ্বাসের কারণে। তাদের হয়তো ধারণা হয়েছে, রাশিয়ার সঙ্গে অংশীদারিত্বমূলক সংলাপ মার্কিন গোয়েন্দা সংস্থাগুলোর অনেকেই সাগ্রহে গ্রহণ করবেন না। তবে হ্যাঁ, এর পাল্টা যুক্তিও কিন্তু আছে। ষাটের দশকের সেই টানটান স্নায়ুযুদ্ধের সময়কালে অনেক ক্ষেত্রেই দেখা গেছে, রুশ গুপ্তচর সংস্থাগুলো কিছু গোপন তথ্য ইচ্ছাকৃতভাবে মার্কিন গোয়েন্দাদের কাছে ফাঁস হওয়ার ব্যবস্থা করে তাদের বিভ্রান্ত করেছে। এ ক্ষেত্রে জ্যারেডের সঙ্গে যে কিস্লিয়াকের বৈঠকটি হয়েছিল, সেটি জ্যারেড নিজেই স্বীকার করেছেন। তবে তিনি রুশ রাষ্ট্রদূতের কাছে কোনো ‘নিরাপদ যোগাযোগ মাধ্যম’ সত্যিই চেয়েছিলেন কিনা তা নিয়ে কিছুটা ধোঁয়াশা রয়েই যাচ্ছে। এমনও হতে পারে, সেটি হয়তো রুশদের একটা নতুন চাল, মার্কিনিদের বিভ্রান্ত করার উদ্দেশ্যে।
জ্যারেডের বিরুদ্ধে আরেকটি অভিযোগ হল, তিনি ওই ডিসেম্বরেই নিউইয়র্কের ট্রাম্প টাওয়ারে সের্গেই গোরকভ নামক এক রুশ প্রভাবশালী ব্যাংকারের সঙ্গে বৈঠক করেছিলেন। শোনা যায়, গোরকভ প্রেসিডেন্ট পুতিনের ঘনিষ্ঠ। পুতিনের কাছের ব্যবসায়ীদের ঋণ দিয়ে সাহায্য করেন গোরকভ, অন্যদিকে তার ব্যাংকগুলোতে রুশ গুপ্তচরেরা ছদ্মবেশে কাজ করে। নিউইয়র্কে গোরকভের ব্যাংকের একটি শাখা থেকে ২০১৫ সালে এমন এক গুপ্তচরকে গ্রেফতার করে আড়াই বছরের জেল দেয়া হয়। প্রশ্ন হল, এমন একটি সন্দেহজনক চরিত্রের ব্যাংকারের সঙ্গে জ্যারেড কেন বৈঠক করলেন? পুতিনের কাছে ট্রাম্প-প্রেরিত কোনো বার্তা পৌঁছে দেয়ার জন্য কি? সেটি করে তিনি আইন অমান্য করেছেন কিনা তা প্রমাণ করা বেশ কষ্টসাধ্য হতে পারে। তবে সন্দেহ নেই, এতে করে ট্রাম্পের প্রশাসনিক অন্দর মহল বেশ একটা অস্বস্তিতে পড়েছে।
রুশ কানেকশন নিয়ে বিপদে পড়ায় ট্রাম্প নিয়োগকৃত জাতীয় নিরাপত্তা উপদেষ্টা মাইকেল ফ্লিনকে মাত্র আঠারো দিনের মাথায় পদ থেকে ইস্তফা দিয়ে সরে যেতে হয়েছিল। জামাতা হওয়ায় জ্যারেড হয়তো তেমন করে চাকরি হারানোর ঝুঁকির মধ্যে পড়বেন না। তবে সিনেট কমিটির সামনে নাস্তানাবুদ হয়ে তাকে যদি শেষ পর্যন্ত ওভাল অফিস ছাড়তেই হয়, তাতেও কিছু বিপদ আছে। কারণ তাতে করে হয়তো সিরিয়া নিয়ে রাশিয়ার সঙ্গে সংলাপের পথ হবে দুর্গম, অন্যদিকে ট্রাম্পের ক্ষমতা বলয়ের মাঝে ঘাপটি মেরে থাকা রক্ষণশীল অংশটি আরও বেশি পেশিশক্তি অর্জন করবে।
সঞ্জয় দে : যুক্তরাষ্ট্র প্রবাসী প্রকৌশলী
আরো পড়ুন
কমরেডের ইচ্ছামৃত্যু!
সৌদি আরবের সংস্কারে সৌদিরা কতটা খুশি
শীর্ষ খবর
সর্বশেষ খবর
জাতীয়
এমসিকিউ-মৌখিকে নিয়োগ পৌনে পাঁচ হাজার ডাক্তার
ছাড় দিয়ে নেপিদোর সঙ্গে ঢাকার চুক্তি চূড়ান্ত
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
বিএনপিকে আর জ্বালাও-পোড়াও করতে দেয়া হবে না
প্রধানমন্ত্রীর ক্ষমতা ব্যবহার করে এতিমখানার টাকা আত্মসাৎ করিনি
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
ঋণ অনুমোদনে চাপ দিতেন বাচ্চু
গাজীপুরে ট্রেন-ট্রাক সংঘর্ষে ট্রেনের সহকারী চালক নিহত
ভেষজ গুণের কারি গাছ
যেভাবে বন্ধ হবে পুরুষ নির্যাতন
নতুন উচ্চতায় ডিএসইর বাজারমূলধন
রোহিঙ্গারা কি এবার ফিরে যেতে পারবে?
আসছে হেল্পলাইন ৯৯৯
চুক্তির বাস্তবায়ন গুরুত্বপূর্ণ, থাকতে হবে সতর্ক
বিদ্যুতের মূল্যবৃদ্ধি জনবিচ্ছিন্ন করবে সরকারকে
কে এই বারী সিদ্দিকী?
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
খেলা
বাংলার মুখ
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
ঋণ অনুমোদনে চাপ দিতেন বাচ্চু       গাজীপুরে ট্রেন-ট্রাক সংঘর্ষে ট্রেনের সহকারী চালক নিহত       বিদ্যুতের মূল্যবৃদ্ধি জনবিচ্ছিন্ন করবে সরকারকে       বারী সিদ্দিকী আর নেই       দুর্বৃত্তদের নিয়ন্ত্রণে ব্যাংকিং খাত